Procurorii americani susțin că fiul lui Joe Biden a primit 3 milioane $ de la Gabriel Popoviciu pentru ca SUA să intervină în cazul său
Procurorii din dosarul fiscal penal din SUA împotriva lui Hunter Biden l-au acuzat pe acesta că a acceptat plăți de la omul de afaceri român Gabriel Popoviciu, care a încercat să "influențeze agenții guvernamentale americane" în legătură cu ancheta sa penală din România, relatează Reuters. Potrivit ABC News, care a consultat dosarul, Hunter Biden și doi asociați au primit mai mult de 3 milioane de dolari de la Puiu Popoviciu între 2015 și 2017.